# Pasai Donibane Koxtape Arraun Elkartea

Pasai Donibane Koxtape Arraun Elkartea, normalean San Juan izenaz ezagutzen dena, arraun talde gipuzkoar beteranoa eta historikoki arrakastatsua da. 1965. urtean sortu zen eta Pasai Donibanen XIX. mendearen amaieratik izan diren arraun taldeen ondorengoa da.
Koxtape Arraun Elkarteak 9 aldiz irabazi du Kontxako Bandera, bost emakumezkoek eta lau gizonezkoek. San Juango talde guztiak kontutan hartuta 15 dira Kontxako garaipenak. TKE Ligako sortzaileetakoa bada ere, azken urteetan KAE mailan ari da lehiatzen.
Lehia tradizionala eduki izan dute auzokideak diren sanpedrotarrekin. 1990. hamarkadan klubean ika-mikak izan ziren eta Donibaneko Arraunlariak taldea sortu zen. Koxtape eta Donibaneko, biak izan ziren puntako traineruak eta biek irabazi zuten Kontxako Bandera bana. 2002an elkarte biek bat egin zuten eta ordutik aurrera San Juan izena erabili izan dute, elkartea berez P.D. Koxtape A.E. bada ere.
San Juango emakumezkoen trainerua, Batelerak izenekoa, inoizko traineru arrakastatsuena izan da, bost urtetan jarraian Euskotren Liga eta Kontxako Bandera eskuratu baitzituen (2014-2018). Gaur egun ordea trainerua uretaratzeko arazoak ditu.

## Uniformea

Arrosa kolorekoa da uniformea eta traineru historikoa "Erreka" izan da.

## Historia
### XX mendearen hasiera

1897, 1899 eta 1901ean parte hartu bazuen ere 1915ean lortu zuen lehenengo emaitza ona Kontxako Banderan Pasai Donibanek donostiarrekin finala jokatzean. Final hau galdu egin zuten arren gustoa hartu zioten eta 1931 arte ia urtero aurkeztu ziren estropadetara, bai eta 1924ean irabazi ere Francisco laboa "Matxet" patroi zutela. Aurrez 1921ean San Pedrorekin bat eginda 1921ean bandera bat irabazi zuten, baina 1922an deskalifikatu ondoren pasaitarren arteko batasun hura hautsi egin zen.
Bigarren sasoi ona 50. hamarkadan iritsi zen, gerora 60. hamarkadan luzatu zena. Jose Angel Lujanbioren gidaritzapean 1952 eta 1961 artean eta oso traineru lehiakorra osatu zuten. Espainiako Txapelketan hiru aldiz nagusitu ziren, baina Kontxa bakarra irabazi zuten, 1956koa, eta herrian lehenengo banaketa iritsi zen. 1961eko Kontxarako bi traineru azaldu ziren, bata ofiziala eta bestea Sanjuandarra izenarekin Bibiano Etxabek gidatzen zuena. Sanjuandarra traineruak irabazi zuen Kontxa eta garaipen honi esker kuadrila hau izan zen hurrengo Kontxatan azaldu zena bi bandera gehiago irabazi zituelarik. Jose Angel Lujanbiok alde egin behar izan zuen eta bost urte beranduago Hondarribia handia gidatuko zuen.
Historia istilutsua izan duen herria izan da arraunketari dagokionean, hainbat banaketa gertatu izan dira eta. Hala ere traineru garrantzitsua izan da beti eta bandera eta sari ugari lortu ditu.

### Koxtape Elkartea

"Club Atlético Koxtape" elkartea 1965ean sortu zuten eta aurretik herrian egondako taldeen ondorengoa bihurtu zen. 1980. hamarkadan iraganaldi arrakastatsuari jarraipena eman zioten, batik bat San Pedrorekin lehian. 1991n banatze prozesu latza gertatu zen taldearen barruan eta klubetik atera ziren arraunlariek Donibaneko Arraunlariak elkarte berria sortu zuten. Hasiera batean Donibaneko Arraunlariak izan zen herriko talde indartsuena eta Kontxako Bandera ere irabazi zuen 1995ean. Urteek aurrera egin ahala ordea Koxtape nagusituz joan zen. 2002an talde biek bat egitea erabaki zuten San Juan izena hartuz, baina Federazioan P.D. Koxtape A.E. lizentziaz jarraituz, hau da beraz taldearen izen ofiziala. Traineruaren izena ere San Juan izan zen hamairu urtez, baina arraunlariek eskatuta 2015eko Kontxako Banderarako Erreka izen historikoa berreskuratu zuten.
Sanjuandarrek TKE Liga bikain hasi zuten, lehenengo ekitaldian 3. postua eskuratuz eta bandera bat ere irabazi zuten. Ordutik aurrera beherantz egin zuen taldearen indarrak 2006an maila galdu eta KAE Ligara jeitsi arte. 2009an bigarren egin eta play-offetan gora egitea lortu zuten eta 2010an hirugarren postuan gelditu ziren berriz ere. Hurrengo urteetan bigarren txandako trainerua izan zen. 2014 eta 2015ean Kontxako Banderarako sailkapena lortu zuen eta 5. postuan gelditu zen. Ligan ere postu bera lortu eta hainbat estropadetan ohorezko txandan izan zen. 2016ko Kontxan ere 5. egin zuen eta aspaldiko partez TKE Ligako bandera bat irabazi zuen.
2018 denboraldian taldea eraberritu eta Ligan larri ibili zen. 11. postuan amaitu zuen eta play-offetan maila galdu zuen. Hurrengo denboraldia uste baino okerrago hasi zuen eta uztailean Jose Luis Korta fitxatu zuen entrenatzaile lanetarako. Ligako azken bandera irabazi zuen baina 5. egin zuen Ligan. Hurrengo denboraldietan ere erdiko txandan ibili zen.
2024an Joseba Fernandez entrenatzailearekin TKE Ligara igotzeko proiektua osatu zuten. Denboraldi hasieran Espainiako Txapelketako ohorezko txandan aritu zen. KAE 1 Liga nagusitasun osoz irabazi zuen eta play-offetan TKE Ligara itzultzea lortu zuen.

### San Juanen lorpen nagusiak

* Kontxako Bandera (15):
** Gizonezkoek (10): 1924, 1956, 1961, 1962, 1963, 1986, 1988, 1990, 1995, 1999.
** Emakumezkoek (5): 2014, 2015, 2016, 2017, 2018.
* Ligak (8):
** TKE Liga (0): hirugarren 2003 eta 2010ean.
** Euskal Liga (3): 1995, 1999, 2000.
** Emakumezkoen Traineru Liga (5): 2014, 2015, 2016, 2017, 2018.
* Txapelketak:
** Espainiako Traineru Txapelketa (6):
*** Gizonezkoek (6): 1957, 1958, 1959, 1962, 1963, 1991.
** Euskadiko Traineru Txapelketa (5):
*** Gizonezkoek (3): 1985, 1990, 2000.
*** Emakumezkoek (2): 2014, 2016.
** Gipuzkoako Traineru Txapelketa (8):
*** Gizonezkoek (4): 1991, 1992, 2000, 2003.
*** Emakumezkoek (4): 2012, 2014, 2017, 2018.

## Koxtaperen Palmaresa
### Kontxako Bandera

* Txapelduna (4): 1986, 1988, 1990 eta 1999.
* Bigarrena (3): 1978, 1989 eta 1997.
* Hirugarrena (6): 1965, 1975, 1983, 1985, 1987 eta 2001.
* Sailkapen estropadako irabazlea (3): 1977, 1986 eta 2010.
* Sailkatua (32): 1972, 1974, 1975, 1977, 1978, 1983, 1984, 1985, 1986, 1987, 1988, 1989, 1990, 1991, 1992, 1995, 1996, 1997, 1998, 1999, 2000, 2001, 2002, 2003, 2005, 2010, 2011, 2012, 2014, 2015, 2016 eta 2017.

### TKE Liga

* Txapelduna (0)
* Bigarrena (0):
* Hirugarrena (2): 2003 eta 2010.
* Patroirik onena: 2015 (Endika Perez eta Jon Ormazabal)
* Irabazitako estropadak (2021 barne): 3
* Parte hartzeak (13): 2003, 2004, 2005, 2006, 2010, 2011, 2012, 2013, 2014, 2015, 2016, 2017, 2018
* Euskal Liga (2): 1999 eta 2000.
* KAE 1 Liga (1): 2024.

### Espainiako Traineru Txapelketa

* Txapelduna (1): 1991.
* Bigarrena (2): 1987 eta 1990.

### Euskadiko Traineru Txapelketa

* Txapelduna (3): 1985, 1990 eta 2000.
* Bigarrena (6): 1986, 1987, 1988, 1989, 1997 eta 1999.

### Gipuzkoako Traineru Txapelketa

* Txapelduna (3): 1991, 2000 eta 2003.

### Aro modernoko estropadak

| Handiak | Nerbioiko Sari Handia (2): 1985 eta 1988. El Corte Ingles Bandera (2): 1985 eta 1988. Zarauzko Ikurrina (2): 1990 eta 1997. |
| Etxekoak | Pasaiako Bandera (12): 1986, 1988, 1989, 1990, 1991, 1992, 1998, 1999, 2000, 2001, 2017, 2022*. Iberdola Bandera (0): bosgarrena 2012an. Koxtaperen Bandera (0): hirugarrena 1998an. CMO Valves Bandera (1): 2024. |
| Gipuzkoan | Kontxako Promozio Bandera (1): 1980. Hondarribiko Bandera (3): 1986, 1987, 1988. Interclubs Bandera: 1986. Getariako Bandera (2): 1986, 1994. Getaria-Donostia Trabesia (3): 1988, 1989, 1990. Urumeako Bandera (3): 1988, 1990, 1991. Orioko Bandera (1): 1989. Mutrikuko Promozio Bandera (2): 1996, 1997. El Diario Vasco Bandera (2): 1999, 2000. Trintxerpeko Bandera (1): 1999. Insalus Bandera (1): 2001. Zumaiako Promozio Bandera (1): 2005. Donostiarra Bandera (1): 2009. Hondarribiko Promozio Bandera (1): 2009. Negua Bandera - Lexori omenaldia: 2013. Pasaiako erlojupeko traineru estropada (1): 2021. Zumaiako Ikurrina (1): 2024. Orio Kanpina Bandera (1): 2024. Zarautz Arraun Elkartearen Ikurrina (1): 2024. |
| Bizkaian | Santurtziko Bandera (7): 1986, 1988, 1989, 1990, 1997, 2007, 2024. Bilbo Hiriko Bandera (6): 1978, 1988, 1989, 1990, 2016, 2024. Ondarroako Bandera (3): 1983, 1986, 2000. Bermeoko Bandera (3): 1985, 1986, 2000. Santurtziko Bandera (6): 1986, 1988, 1989, 1990, 1997, 2007. Lekeitioko San Antolin Bandera (2): 1986, 2007. Sestaoko Bandera (4): 1987, 1990, 1996, 1997. Lekeitio-Ondarroa Trabesia (1): 1989. Plentziako Ikurrina (3): 1990, 1991, 2024. Portugaleteko Bandera (2): 1990, 2024. Elantxobeko Bandera (2): 1991, 2017. Armintza-Plentzia Trabesia (1): 1991. Lekeitioko Bandera (3): 1999, 2002, 2007. Telefonica Bandera (1): 2002. Erandioko Bandera (2): 2005, 2017. Petronor Bandera (2): 2007, 2016. Portugaleteko KAE2 Bandera (1): 2017. |
| Lapurdin | Miarritzeko Bandera (1): 1986. Angeluko Bandera (1): 1993. Donibane Lohitzuneko Bandera (5): 1996, 1999, 2021, 2023, 2024. |
| Araban | Arabako Bandera (2): 1988, 1989. |
| Kantabrian | Astilleroko Bandera (5): 1985, 1986, 1989, 1990, 1991. Santoñako Bandera (2): 1986, 1994. Flaviobriga Bandera (2): 1999, 2001. Castro Urdialesko Bandera (2): 2001, 2003. Marina de Cudeyoko Bandera (2): 2007, 2024. San Jose traineruen igoera (Astillero) (1): 2012. Camargoko Bandera (2): 2023, 2024. Aurora Trueba memoriala (1): 2024. |
| Asturiasen | Asturiasko Printzearen Bandera (1): 1984. |
| Galizan | El Corte Inglés Bandera (Vigo) (1): 1987. Moañako Bandera (1): 2010. Cabo da Cruzeko aurredenboraldiko erlojupekoa (1): 2025. |

### Trainerillatan

* Espainiako Txapelketa (5): 1966, 1967, 1969, 1970, 1990
* Euskadiko Txapelketa (2): 1978, 1980
* Gipuzkoako Txapelketa (11): 1972, 1978, 1979, 1992, 1993, 2001, 2003, 2004, 2011, 2013, 2016
* Zarauzko trainerilla estropadak (5): 1967, 1969, 1970, 1973, 1975
* Bermeoko trainerilla estropadak (3): 1956, 1958, 1973

### Bateletan

* Euskadiko Txapelketa (2): 2003, 2012
* Gipuzkoako Txapelketa (10): 1972, 1978, 1979, 2001, 2003, 2004, 2011, 2013, 2016, 2020

### Aulki mugikorra

* Espainiako zortziko txapelketa (1): 1989.
* Espainiako lauko txapelketa (3): 1988, 1989 eta 1990.
* Espainiako lemazaindun lauko Txapelketa (3): 1988, 1989, 1990

### Azken denboraldiak

Dendoraldiak :
| TKE | 14 |
| KAE 1 | 9 |
| KAE 2 | 0 |
| 2025 barne. |||
| Urtea | Liga | Kontxa |
| 2003 | TKE Liga, 3.a | 6.a |
| 2004 | TKE Liga, 9.a | - |
| 2005 | TKE Liga, 9.a | 6.a |
| 2006 | TKE Liga, 12.a | - |
| 2007 | KAE 1 Liga, 2.a | - |
| 2008 | KAE 1 Liga, 4.a | - |
| 2009 | KAE 1 Liga, 2.a | - |
| 2010 | TKE Liga, 3.a | 4.a |
| 2011 | TKE Liga, 4.a | 6.a |
| 2012 | TKE Liga, 6.a | 5.a |
| 2013 | TKE Liga, 7.a | - |
| 2014 | TKE Liga, 5.a | 5.a |
| 2015 | TKE Liga, 5.a | 5.a |
| 2016 | TKE Liga, 4.a | 5.a |
| 2017 | TKE Liga, 6.a | 5.a |
| 2018 | TKE Liga, 11.a | - |
| 2019 | KAE 1 Liga, 5.a | - |
| 2020 | KAE 1 Liga, 6.a | - |
| 2021 | KAE 1 Liga, 6.a | - |
| 2022 | KAE 1 Liga, 4.a | - |
| 2023 | KAE 1 Liga, 4.a | - |
| 2024 | KAE 1 Liga, 1.a | - |
| 2025 | TKE Liga, | |

## B trainerua

Arraunlari asko zituenez bigarren traineru bat atera zuen 1990 eta 1991ean Yola Arraun Elkartea izenarekin. Oso maila ona erakutsi zuen bi urteetan Kontxarako sailkatu baitzen, 1991ean deskalifikatu egin zuten arren.
Banaketak iraun duen artean urte batzuetan ere bigarren trainerua izan du batzuetan, baina Donibaneko Arraunlariak taldeak bere bigarrenari Yola izena jarri zionez, Koxtapek Itxaspe Arraun Elkartea sortu zuen.
Azken urteetan inguruko klubekin batera osatu du bigarren trainerua, esate baterako Oiartzungo Itsaslapurrekin. 2017an bere aldetik atera zuen trainerua eta San Juan B izena hartu zuen. Bandera batzuk irabazi zituen, tartean etxekoa, eta KAE 2 Ligako bigarren postua lortuta play-offak jokatu eta mailaz igotzea lortu zuen. Bi urte egin zituen KAE 1 Ligan baina 2020an taldea desegin zen. 2023an berriz atera zuen San Juanek B trainerua.
* Pasaiako Bandera (1): 2017.
* Erandioko Ikurrina (2): 2005, 2017
* Portugaleteko KAE2 Bandera (1): 2017
* Elantxobeko Bandera (1): 2017
* Castro Urdialesko Bandera (1): 2017

### Denboraldiak

Dendoraldiak :
| KAE 1 | 4 |
| KAE 2 | 1 |
| 2025 barne. |||
| Urtea | Liga |
| 2005 | Federazio Liga, 11.a |
| 2006- 2016 | - |
| 2017 | KAE 2 Liga, 2.a |
| 2018 | KAE 1 Liga, 10.a |
| 2019 | KAE 1 Liga, 8.a |
| 2020- 2022 | ez |
| 2023 | KAE 2 Liga, 6.a |

## Emakumezkoen trainerua

Sanjuandarrek 2010ean emakumezkoen trainerua aurreneko aldiz uretaratu zuten eta Gipuzkoako Ligan eta Txapelketan hirugarren egin zuten.
2011ean Emakumezkoen Liga Nagusiko finalean sartu ziren eta Euskadiko Txapelketan bigarren egin zuten. 2012an berriz ere liga nagusian sartu ziren eta dagoeneko titulu bat irabazi zuten, Gipuzkoako Txapelketa. Honetaz gain historian lehen aldiz Kontxako Banderan aritu ziren eta laugarren egin zuten. 2013an hirugarren aldiz Liga Nagusirako sailkatu ziren eta bigarren postua lortu zuten. Honetaz gain Ligako lehen estropada irabazi zuten, Getxokoa hain zuzen ere. Denboraldia biribiltzeko bigarren aldiz jarraian Kontxako Banderarako sailkatu ziren.
2014an Juan Mari Etxabe entrenatzaile lanetarako fitxatu zuten eta talde indartsua osatu zuten. 2014an sanjuandarrek eskuratu zuten Kontxako lehen Bandera, Zumaia eta Hibaika 3 segundu eskasetan zituztela, Ohorezko txandan zumaiarrak nagusitu ziren arren. Bost urtetan Kontxako Bandera eta Euskotren Liga guztiak irabazi zituzten jarraian, gehienak Hibaikarekin lehia gogorrean eta 2018an Orio izan zuten aurkari nagusi. 2017an Maialen Arrazola izan zuten entrenatzaile eta 2018an Anartz Gereño.
2018ko denboraldiaren amaieran desadostasun handia sortu zen zuzendaritza eta arraunlarien artean. Bazkideek zuzendaritza berretsi zuten eta arraunlari gehienek alde egin zuten klubetik. Honen ondorioz Batelerek nahikoa lan izan zuten traineru berria osatzeko eta Euskotren Ligari uko egitea erabaki zuten, ETE Ligan aritu zen beraz. Denboraldiari makal ekin zioten baina udak aurrera egin ahala garaipenetik gertu ibili zen hainbat estropadatan eta azkenean Bilbo Hiriko Bandera irabazi zuen. Kontxako Banderako ohorezko txandan sartu zen, baina azkenean seigarren postua eskuratu zuen. 2020an Kontxarako sailkatu zen berriz eta 8. egin zuen.
2022 eta 2023an ez zuen trainerurik atera eta 2024an itzuli zen ETE Ligara. Bosgarren egin zuen.

### Kontxako Bandera

* Txapelduna (5): 2014, 2015, 2016, 2017, 2018.
* Bigarrena (0)
* Hirugarrena (1): 2013.
* Laugarrena (1): 2012.
* Sailkapen estropada (1): 2017.
* Sailkatua (9): 2012, 2013, 2014, 2015, 2016, 2017, 2018, 2019, 2020.

### Emakumezkoen Traineru Liga

* Txapelduna (5): 2014, 2015, 2016, 2017, 2018.
* Bigarrena (1): 2013.
* Irabazitako estropadak (2021 barne): 36
* Parte hartzeak (8): 2011, 2012, 2013, 2014, 2015, 2016, 2017, 2018
* Gipuzkoako Liga (2): 2014, 2017.
* ETE Liga (0): laugarrena 2021ean.

### Txapelketak

* Espainiako Txapelketa (0): hirugarrena 2011an.
* Euskadiko Txapelketa (2): 2014 eta 2016.
* Gipuzkoako Txapelketa (4): 2012, 2014, 2017 eta 2018.
* Euskadiko distantzia luzeko traineru txapelketa (2): 2017, 2018.

### Gainontzeko banderak

| Handiak | Zarauzko Ikurrina (5): 2014, 2015, 2016, 2017, 2018. Getxoko Bandera (6): 2013, 2014, 2015, 2016, 2017, 2018. |
| Etxekoa | Pasaiako Bandera (2): 2014, 2017. Iberdola Bandera (1): 2014. |
| Gipuzkoan | Hondarribiko Traineru Jaitsiera (4): 2012, 2014, 2017, 2018. Oriako Traineru Jaitsiera (2): 2012, 2018. Negua Bandera - Lexori omenaldia: 2013. Euskolabel Bandera (2): 2014, 2016. Orioko Bandera (4): 2014, 2015, 2016, 2018. Getariako Bandera (1): 2014. Zarautz (Gipuzkoako Liga) (1): 2014. Txingudi Bandera (1): 2016. Errenteriako estropada (1): 2016. Pasaiako erlojupeko traineru estropada (1): 2017. Fegemu Bandera (P. Donibane) (1): 2017. Donostiarra (2): 2017, 2018. Arraun Lagunak (1): 2017. Orioko Bisiguaren Eguna (1): 2017. Gipuzkoako Foru Aldundiaren Bandera (2): 2017, 2018. Añarbeko Bandera (1): 2018. Mapfre (Hondarribia) (1): 2018. |
| Bizkaian | Portugaleteko traineru jaitsiera (1): 2012. Petronor Bandera (2): 2014, 2017. Ondarroako Bandera (2): 2014, 2016. Deusturen Bandera (1): 2016. Bilboko Bandera (1): 2016. Antiguako Ama estropada (2): 2017, 2018. Portugaleteko KAE2 Bandera (1): 2017. Sestaoko Bandera (1): 2018. Bilbo Hiriko Bandera (3): 2016, 2017, 2019. |
| Nafarroan | Aritzaleku Kanpinaren Saria (Allozko urtegia) (1): 2012. |
| Lapurdin | Donibane Ziburuko Bandera (1): 2018. |
| Kantabrian | Colindresko Bandera (1): 2015. Castro Urdialesko Bandera (1): 2017. |
| Galizian | Coruña Hiriko Bandera (1): 2018. |
| Besterik | Euskotren Bandera (3): 2016, 2017, 2018. La Caixa Bandera (3): 2015, 2017, 2018. |

### Trainerillak

* Espainiako Txapelketa (4): 2015, 2016, 2017, 2018.
* Euskadiko Txapelketa (1): 2017.
* Gipuzkoako Txapelketa (4): 2013, 2016, 2017, 2018.

### Batelak

* Espainiako Txapelketa (2): 2017, 2018.
* Euskadiko Txapelketa (6): 2011, 2013, 2014, 2016, 2017, 2018.
* Gipuzkoako Txapelketa (6): 2011, 2013, 2014, 2017, 2018, 2021.

### Denboraldiak

Dendoraldiak :
| Euskotren | 8 |
| ETE | 5 |
| 2025 barne. |||
| Urtea | Liga | Kontxa |
| 2010 | Gipuzkoako Liga, 3.a | - |
| 2011 | Emakumezkoen Liga, 4.a | - |
| 2012 | Emakumezkoen Liga, 4.a | 4.a |
| 2013 | Emakumezkoen Liga, 2.a | 3.a |
| 2014 | Emakumezkoen Liga, 1.a | Txapelduna |
| 2015 | Emakumezkoen Liga, 1.a | Txapelduna |
| 2016 | Emakumezkoen Liga, 1.a | Txapelduna |
| 2017 | Emakumezkoen Liga, 1.a | Txapelduna |
| 2018 | Emakumezkoen Liga, 1.a | Txapelduna |
| 2019 | ETE Liga, 5.a | 6.a |
| 2020 | ETE Liga, 6.a | 8.a |
| 2021 | ETE Liga, 4.a | - |
| 2022- 2023 | ez | |
| 2024 | ETE Liga, 5.a | |

## Antolaturiko estropadak

Pasaiako Bandera antolatzen du urtero, gaur egun KAE Ligarako baliogarria dena. TKE Ligarako berriz Iberdrola Bandera izan du azken urteetan. 90. hamarkadaren bukaeran B traineruarentzako Koxtaperen Bandera antolatzen hasi zen.

## Ikus, gainera

* Pasai Donibaneko traineruak

## Erreferentziak

* ↑ (Gaztelaniaz) Historia / Historia – SAN JUAN – KOXTAPE CMO Valves. (Noiz kontsultatua: 2024-05-18).
* ↑ «DONIBANEKO ARRAUNLARIAK Arraun Elkartea - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-05-18).
* 1 2 (Gaztelaniaz) Guinea, Oskar Ortiz de. (2018-08-12). «Las bateleras ya son pentacampeonas» El Diario Vasco (Noiz kontsultatua: 2024-05-18).
* 1 2 «Eusko Label Liga de traineras» www.euskolabelliga.com (Noiz kontsultatua: 2024-05-18).
* ↑ (Gaztelaniaz) Guinea, Oskar Ortiz de. (2010-09-10). «"Donibaneko tenía gente que llevaba muchos años junta y técnicamente muy buena"» Noticias de Gipuzkoa (Noiz kontsultatua: 2024-05-18).
* ↑ «Sentimenduen prezioa» Berria 2013-12-18 (Noiz kontsultatua: 2024-12-12).
* 1 2 (Gaztelaniaz) Guinea, Oskar Ortiz de. (2018-09-14). «San Juan afronta otro 'match ball'» El Diario Vasco (Noiz kontsultatua: 2024-05-18).
* ↑ (Gaztelaniaz) EFE, PORTUGALETE |. (2010-09-19). «Urdaibai gana la Bandera El Corte Inglés y conquista la Liga San Miguel» El Diario Vasco (Noiz kontsultatua: 2024-05-18).
* ↑ «Donostiarra eta Lekittarra izan dira onenak Portugaleteko play-offetako uretan» EITB (Noiz kontsultatua: 2024-05-18).
* ↑ SL, TAI GABE DIGITALA. (2023-09-30). «Joseba Fernandezek Lapurdi utzi eta San Juan entrenatuko du datorren denboraldian» naiz: (Noiz kontsultatua: 2024-06-23).
* ↑ «Arraun Lagunak eta Urdaibai nagusitu dira Espainiako Txapelketan ere» Berria 2024-06-16 (Noiz kontsultatua: 2024-06-23).
* ↑ SL, TAI GABE DIGITALA. (2024-09-15). «Ares, San Juan, Astillero eta Zumaia gorengo mailan lehiatuko dira hurrengo denboraldian» naiz: (Noiz kontsultatua: 2024-12-12).
* ↑ «San Juan B KAE 1 Ligara igo da eta Portugaletek mailari eutsi dio, oraingoz» EITB (Noiz kontsultatua: 2024-12-12).
* ↑ «"Batzuetan sufritu ere egiten dut, baina sufrimendu horrek plazera ematen dit"» Oarsoaldeko Hitza 2016-09-16 (Noiz kontsultatua: 2024-12-12).
* ↑ SL, TAI GABE DIGITALA. (2012-09-02). «Galizia nagusi emakumezkoen Kontxako banderan» naiz: (Noiz kontsultatua: 2024-12-12).
* ↑ (Gaztelaniaz) Colmenero, Jabier Izquierdo Javi. (2014-09-18). «La quinta de etxabe» Noticias de Gipuzkoa (Noiz kontsultatua: 2024-12-12).
* ↑ (Gaztelaniaz) SA, Baigorri Argitaletxea. (2014-09-15). «Sangre fría, corazón caliente, y La Concha más infartante, a San Juan» GARA (Noiz kontsultatua: 2024-05-18).
* ↑ «San Juanek estropada irauli eta Kontxa irabazi du, Hibaikaren aurretik» EITB (Noiz kontsultatua: 2024-05-18).
* ↑ (Gaztelaniaz) Vasco, El Diario. (2018-11-15). «Las bateleras confirman que no continuarán en San Juan» El Diario Vasco (Noiz kontsultatua: 2024-05-18).
* ↑ «San Juan ez da arituko Euskotren ligan» Berria 2019-03-13 (Noiz kontsultatua: 2024-12-12).

## Kanpo estekak

* Koxtaperen webgune ofiziala
* Joseba Fernandez Pasai Donibaneko arraunlari eta entrenatzaileari elkarrizketa Argia astekarian (2013)
* Datuak: Q3066968
* Multimedia: Koxtape Arraun Elkartea / Q3066968